《赋得金盘露送宋显夫佥事之山南》
元代·程益

凤城仙客来扬州，便当解此千金裘。丹丘夜出玛瑙瓮，洞庭春泛瑶华舟。

看花路入竹西寺，吹箫人倚桥边楼。船头对月且独饮，锦袍明日金陵游。

作者简介：元章丘人，字光道。文宗至顺间进士。为国子博士，与修宋、辽、金史，迁监察御史。劾宰相，不报，即解官归。复起为廉访司签事。